Eižens Šmits

Eižens Štāls Šmits (; dzimis , miris ) bija dāņu sporta šāvējs, vieglatlēts un virves vilkšanas pārstāvis, olimpiskais čempions virves vilkšanā. Viņš ir startējis divās vasaras olimpiskajās spēlēs — 1896. gada Atēnu un 1900. gada Parīzes spēlēs.Eugen Schmidt  Sports Reference

 Olimpiskās spēles 
 1896. gada vasaras olimpiskās spēles 
Šmits 1896. gada vasaras olimpiskajās spēlēs startēja divos sporta veidos — šaušanā un vieglatlētikā.

Šaušanā viņš startēja 200 metru šaušanā ar militāro pistoli. Viņš disciplīnā ieņēma 12. vietu un viņa rezultāts bija 845 punkti ar 12 trāpījumiem. 

No vieglatlētikas disciplīnām viņš startēja 100 metru skriešanā. Šajā disciplīnā startēja otrajā priekšskrējienā. Viņš nebija starp 6 labākajiem skrējējiem un fināla mačam nekvalificējās. 

 1900. gada vasaras olimpiskās spēles 
1900. gada vasaras olimpiskajās spēlēs Parīzē Eižens Šmits startēja virves vilkšanā. Viņš bija viens no Jauktās komandas dalībniekiem. Šī komanda virves vilkšanā izcīnīja zelta medaļu, pārspējot vienīgo konkurentu Francijas virves vilkšanas komandu.Tug-Of-War at the 1900 Paris Summer Games: Men's Tug-Of-War  Sports Reference Bez Šmita Jaukto komandu virves vilkšanā veidoja vēl 5 sportisti: divi dāņi — Edgars Obje un Čārlzs Vinklers — un trīs zviedru sportisti — Augusts Nilsons, Gustavs Sēderstrēms un Kārlis Štāfs.

 1912. gada vasaras olimpiskās spēles 
1912. gadā viņš atgriezās olimpiskajās spēlēs Stokholmā. Šoreiz viņš bija Dānijas airēšanas komandas vadītājs.

 Rezultāti 
 Rezultāti  Sporta veids  Disciplīna  Rezultāts  Vieta   Atēnas 1896  200 metri, militārā šautene  845 punkti  12 100 metri  Nav zināms (2. priekšskrējiens)  —   Parīze 1900  Komandu sacensības   

 Citas aktivitātes 
Eižens Šmits ir vairāku Dānijas sporta klubu izveidotājs. Viņš bija airēšanas kluba Københavns Roklub priekšsēdētājs, kā arī Dānijas Airēšanas federācijas prezidents un valdes loceklis. 1896. gadā viņš bija Dānijas Sporta veidu federācijas līdzdibinātājs. No 1885. līdz 1899. gada viņam bija pilnas slodzes darbs alus darītavā Carlsberg. Viņš ir rakstījis sporta žurnāliem dažādus rakstus un izdevis vairākas ar sportu saistītas grāmatas.

 Atsauces 

 Ārējās saites 
 Eižens Šmits (SOK profils) 
 Eižens Šmits (Sports Reference profils) 

Kategorija:1862. gadā dzimušie
Kategorija:1931. gadā mirušie
Kategorija:Kopenhāgenā dzimušie
Kategorija:Dānijas šāvēji
Kategorija:Dānijas vieglatlēti
Kategorija:Dānijas virves vilcēji
Kategorija:Dānijas sportisti 1896. gada vasaras olimpiskajās spēlēs
Kategorija:Dānijas sportisti 1900. gada vasaras olimpiskajās spēlēs
Kategorija:Šāvēji 1896. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:Virves vilcēji 1900. gada vasaras olimpiskajās spēlēs
Kategorija:Olimpiskie zelta medaļnieki virves vilkšanā
Kategorija:Jauktās komandas olimpiskie zelta medaļnieki